Document ID: 32012R0117
Publication Date: 2012-02-10

Content:
32012R0117
L 038/33
SLUŽBENI LIST EUROPSKE UNIJE
PROVEDBENA UREDBA KOMISIJE (EU) br. 117/2012
od 10. veljače 2012.
o izmjeni Uredbe (EZ) br. 1295/2008 o uvozu hmelja iz trećih zemalja
EUROPSKA KOMISIJA,
uzimajući u obzir Ugovor o funkcioniranju Europske unije,
uzimajući u obzir Uredbu Vijeća (EZ) br. 1234/2007 od 22. listopada 2007. o uspostavljanju zajedničke organizacije poljoprivrednih tržišta i o posebnim odredbama za određene poljoprivredne proizvode (Uredba o jedinstvenom ZOT-u) (1), a posebno njezin članak 192. stavak 2. i članak 195. stavak 2. u vezi s njezinim člankom 4.,
budući da:
(1)
U Prilogu I. Uredbi Komisije (EZ) br. 1295/2008 (2) navedene su agencije u trećim zemljama koje su ovlaštene za izdavanje potvrda koje prate proizvode od hmelja koji se uvoze iz tih zemalja. Te se potvrde priznaju kao jednakovrijedne potvrdi predviđenoj u članku 117. Uredbe (EZ) br. 1234/2007.
(2)
Dotične agencije u trećim zemljama odgovorne su za ažuriranje podataka navedenih u Prilogu I. Uredbi (EZ) br. 1295/2008 te za dostavljanje tih podataka Komisiji u duhu bliske suradnje.
(3)
Australija i Novi Zeland dostavili su obavijest o promjeni naziva i/ili adrese svoje nadležne agencije koja je ovlaštena izdavati potvrde o jednakovrijednosti. Popis u Prilogu I. Uredbi (EZ) br. 1295/2008 treba stoga na odgovarajući način izmijeniti.
(4)
Uredbu (EZ) br. 1295/2008 treba stoga na odgovarajući način izmijeniti.
(5)
Mjere predviđene ovom Uredbom u skladu su s mišljenjem Upravnog odbora za zajedničku organizaciju poljoprivrednih tržišta,
DONIJELA JE OVU UREDBU:
Članak 1.
Prilog I. Uredbi (EZ) br. 1295/2008 zamjenjuje se tekstom u Prilogu ovoj Uredbi.
Članak 2.
Ova Uredba stupa na snagu sedmog dana od dana objave u Službenom listu Europske unije.
Ova je Uredba u cijelosti obvezujuća i izravno se primjenjuje u svim državama članicama.
Sastavljeno u Bruxellesu 10. veljače 2012.

EuroVoc Classification:
Level 1 (Primary): 100147
100157
100161
Level 2 (Secondary): 100253
100283
100192
100282
100193
100281
Level 3 (Tertiary): 2079
2106
2113
614
2413
3156
6205
All Tags: 1261
1644
2089
3191
4160